Договорът позволява преоборудването на корпусите на два линейни кораба или крайцера в самолетоносачи със стандартна водоизместимост от 33 000 тона. Отначало за това са избрани незавършените линейни крайцери "„Амаги“" и "„Акаги“", но през 1923 г. голямото земетресение в Канто поврежда до такава степен корпуса на "„Амаги“", че той не подлежи на ремонт. На негово място, като втори корпус от планираните самолетоносачи е избран "„Кага“". Под влиянието на компоновката на самолетоносачите от първо поколение на ВМС на Великобритания (№ 47 „Фюриъс“ (HMS Furious, 1917) и № 17 „Аргус“, (HMS Argus)) характерна черта на първото поколение самолетоносачи на Императорска Япония през 1920-те години става триетажната полетна компоновка от палуба за кацане и носови площадки за излитане.